Source: http://docplayer.fi/3769675-Etela-ja-keski-lapin-kulttuurimaisemat-ja-maisemanahtavyydet.html
Timestamp: 2017-08-17 04:07:09+00:00
Document Index: 15557349

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ']

ETELÄ- JA KESKI-LAPIN KULTTUURIMAISEMAT JA MAISEMANÄHTÄVYYDET - PDF
ETELÄ- JA KESKI-LAPIN KULTTUURIMAISEMAT JA MAISEMANÄHTÄVYYDET
Download "ETELÄ- JA KESKI-LAPIN KULTTUURIMAISEMAT JA MAISEMANÄHTÄVYYDET"
1 ETELÄ- JA KESKI-LAPIN KULTTUURIMAISEMAT JA MAISEMANÄHTÄVYYDET Valtakunnallisesti ja maakunnallisesti arvokkaiden maisema-alueiden päivitys- ja täydennysinventointi
2 Tekijät: Matleena Muhonen ja Mervi Savolainen Taitto: Mervi Savolainen Kuvat: Mari Jaakonaho (MJ), Matleena Muhonen (MM) ja Mervi Savolainen (MS) Kannen kuva: Aavasaksa, Ylitornio. Mervi Savolainen.
3 S I S Ä L L Y S Työn tausta ja tavoitteet Inventoidut alueet O S A 1 : M A A K U N N A N M A I S E M A N P I I R T E I T Ä Selvitysalue Maisemarakenne Kulttuuripiirteet - kulttuurimaiseman historia Maisemamaakunnat ja tarkennettu osa-aluejako Peräpohjola - Lappi Kuusamon vaaramaa Pohjanmaa O S A 2 : A R V O K K A A T M A I S E M A - A L U E E T Kemijärvi Kittilä Kolari Muonio Pelkosenniemi Posio Ranua Rovaniemi Salla Savukoski Simo Sodankylä Tervola Tornio Ylitornio Kirjallisuus- ja lähdeluettelo L I I T E K A R T A T Etelä- ja Keski-Lapin kulttuurimaisemat ja maisemanähtävyydet
4 Viirinkylä, Rovaniemi. MM
5 TYÖN TAUSTA JA TAVOITTEET Tämän inventoinnin tarkoituksena on valtakunnallisesti ja maakunnallisesti arvokkaiden maisema-alueiden (valtioneuvoston periaatepäätös 1995) päivitystarkastelu sekä uusien arvokkaiden maisema-alueiden määrittely Etelä- ja Keski-Lapissa. Inventointi on osa koko maassa tehtävää maisema-alueiden päivitysinventointia. Maisema-alueiden päivitysinventoinnin päätavoitteena on tarkistaa aluevalikoima, arvoluokat sekä rajaukset vastaamaan uudistuneita maisemanhoidon toteuttamis- ja ohjausjärjestelmiä. Näitä ovat muun muassa maankäyttö- ja rakennuslaki (132/1999), valtakunnalliset alueidenkäyttötavoitteet, Eurooppalainen maisemayleissopimus (173/2006), luonnonsuojelulaki (1096/1996) sekä maatalouden ympäristötuki. Inventoinnissa keskitytään maaseudun kulttuurimaisemiin, niihin liittyvään asutukseen, vanhaan tiestöön ja kulttuuriperintöön. Keskeisiä ovat perinteisessä asussa säilyneet, elinvoimaiset, luonnoltaan ja kulttuuriperinnöltään monipuoliset alueet. Maisema-alueiden valikoiman tulee täyttää maisema-aluetyöryhmän (mietintö 66/1992) laatiman maisemamaakuntajaon edellyttämä edustavuus. Lapin tunturialueiden luonto- ja kulttuuriarvojen säilyttäminen edellyttää valtakunnallisten alueidenkäyttötavoitteiden mukaan erityispiirteiden tunnistamista sekä alueenkäytön sovittamista yhteen poikkeuksellisten luonnonolojen, luonnon kestokyvyn ja kulttuuriarvojen turvaamiseksi. Lapin viljelymaisemia arvioidaan vastaavin menetelmin kuin muitakin maaseudun kulttuurimaisemia, mutta saamelaisten perinteisiin elinkeinoihin ja saamelaiskulttuuriin liittyvät maisemat vaativat oman tarkastelutapansa. Päivitysinventointiin ei sisällytetä alkuperäistä luontoa koskevia kohteita, joita on selvitetty erilaisten luonnonsuojeluohjelmien yhteydessä. Kohdevalikoimaan sisällytettävinä luonnonalueina tulevat kuitenkin kysymykseen kulttuurihistoriallisesti huomattavat maisemanähtävyydet. Samoin kaupunkien ja tiemaisemien tarkastelu rajataan pois. Niitä ja rakennettua kulttuuriympäristöä edustavia kohteita on selvitetty valtakunnallisessa rakennetun kulttuuriympäristön päivitysinventoinnissa (RKY 2009). Perinnemaisemia ei tässä yhteydessä inventoida. Etelä- ja Keski-Lapin perinnemaisemat on inventoitu vuosina Työskentelytapa Inventoinnin lähtökohtana on ollut ympäristömininisteriön laatima maisema-alueiden päivitys- ja täydennysinventointiohje, jonka avulla valtakunnallisesti ja maakunnallisesti arvokkaiden maisema-alueiden inventointi tehdään koko maan alueella yhtenäisesti. Etelä- ja Keski-Lapin inventointi tehtiin osana laajempaa Maisemat ruotuun -hanketta vuosina Hankkeen toteuttajana oli Lapin ELY-keskus ja sen rahoitti Euroopan maaseudun kehittämisen maatalousrahasto. Inventointityö koostui neljästä vaiheesta: 1. Valmisteluvaihe laadittiin maakunnallinen maisemaselvitys inventoinnin pohjaksi, valittiin inventoitavat kohteet ja tiedotettiin hankkeesta 2. Inventointi kerättiin tiedot inventoitavista kohteista 3. Maastokäynnit täydennettiin ja täsmennetiin inventointitietoja visuaalisten havaintojen pohjalta 4. Loppuarviointi arvioitiin alue perustuen edellisiin vaiheisiin, ehdotettiin ja perusteltiin arvoluokka sekä kirjoitettiin aluekuvaukset ja piirrettiin aluerajaukset Inventoinnista vastasivat maisema-arkkitehdit Matleena Muhonen ja Mervi Savolainen maakunnallisen arviointiryhmän ohjauksessa. 5 Etelä- ja Keski-Lapin kulttuurimaisemat ja maisemanähtävyydet
6 Arviointiryhmään kuuluivat seuraavat jäsenet: Marjut Kokko Tapio Pukema Tiina Elo Ari Neuvonen Riitta Lönnström Pirjo Rautiainen Päivi Rahikainen Minna Heljala Lapin ELY-keskus (sihteeri) Lapin ELY-keskus (puheenjohtaja) Lapin ELY-keskus Lapin ELY-keskus Lapin liitto Metsähallitus Lapin maakuntamuseo Tornionlaakson maakuntamuseo Valtakunnallisesti arvokkaiden maisema-alueiden päivitys- ja täydennysinventointeja ohjaa koko maassa ohjaus- ja arviointityöryhmä MAPIO, jolle Etelä- ja Keski-Lapin inventoinnin tulokset esiteltiin Ympäristöministeriö valmistelee maakunnallisten inventointien pohjalta uuden ehdotuksen valtakunnallisesti arvokkaiksi maisema-alueiksi valtioneuvoston hyväksyttäväksi vuoden 2015 aikana. Valmisteluvaihe Inventoinnin pohjaksi laadittiin Etelä- ja Keski-Lapin maakunnallinen maisemaselvitys. Maakunnallinen maisemaselvitys on pääasiassa paikkatietoanalyysi, jossa useita luonnon- ja kulttuuritekijöiden teemoja yhdistelemällä hahmotetaan maakunnan maisemarakenne sekä maiseman tyypilliset piirteet. Se tarkentaa maisema-aluetyöryhmän (mietintö 66/1992) laatimaa maisemamaakuntajakoa Etelä- ja Keski-Lapin osalta. Maakunnallisen maisemaselvityksen keskeisin sisältö on koottu täman raportin 1. osaan. Inventoitavien alueiden valinnan perusteena olivat Luettelot valtakunnallisesti sekä maakunnallisesti arvokkaista maisema-alueista ja maisemanähtävyyksistä (Maisema-aluetyöryhmän mietintö 66/1992 ja Valtioneuvoston periaatepäätös ) Maakuntakaavojen kulttuuriympäristö- ja maisemaselvitykset RKY 1993-valikoiman kulttuurimaisemakokonaisuudet, joita ei ole sisällytetty museoviraston RKY 2009 päivitysinventoinnin valikoimaan Maisemamaakuntajako sekä maakunnallinen maisemaselvitys Paikkatietoanalyysit uusien alueiden löytämiseksi Paikallistuntemus; arviointiryhmä ja lausuntokierrokset Kohteita valittiin inventoitavaksi yhteensä 77. Näistä 19 oli ennestään valtakunnallisesti arvokkaita maisema-alueita, 10 maakunnallisesti arvokkaita maisema-alueita, 21 valtakunnallisesti merkittävien rakennettujen ympäristöjen listauksesta (RKY) pudonneita kulttuurimaisemakokonaisuuksia ja 29 uusia kohteita. Inventointi Inventointivaiheessa kustakin kohteesta koottiin inventointitiedot yhtenäiselle inventointilomakkeelle. Tietojen keräämisessä hyödynnettiin Suomen ympäristökeskuksessa maisema-alueiden päivitysinventointia varten laadittua MAPA-paikkatietopakettia, aikaisempia luontoa ja kulttuuriympäristöä koskevia inventointeja, kyläsuunnitelmia ja paikallishistoriikkejä, vanhojen karttojen silmämääräistä tulkintaa ja kirjallisuuslähteitä. Maastotyöt Maastotyöt tehtiin syksyn 2011 sekä kesän ja syksyn 2012 aikana. Kussakin kohteessa käytiin 2-3 kertaa. Maastokäynnit auttoivat inventointitietojen täydentämisessä, visuaalisen maisemakuvan hahmottamisessa ja lopullisessa arvioinnissa. 67 Etelä- ja Keski-Lapin kulttuurimaisemat ja maisemanähtävyydet
7 Loppuarviointi Maisema-alueiden arviointi tehtiin maakunnallisessa arviointiryhmässä inventointitietojen sekä maastokäynnin havaintojen pohjalta. Valtakunnalliseen arvoluokkaan kuuluvat maisema-alueet edustavat maisemamaakunnalleen tyypillisiä kulttuurimaisemia, joilla on huomattavaa valtakunnallista merkitystä. Maakunnallisesti arvokkaat alueet edustavat maakunnan sisäisiä erityispiirteitä; ne voivat olla harvinaisia tai hyvin säilyneitä kohteita, joissa maakunnan maisemien erityispiirteet tulevat esille. Arvioinnissa kiinnitettiin huomiota erityisesti maiseman ja maankäytön historialliseen kehitykseen ja kehityksen jatkuvuuteen kulttuuripiirteiden edustavuuteen, harvinaisuuteen, säilyneisyyteen ja alkuperäisyyteen symboli- ja identiteettiarvoihin (tapahtumapaikat, historialliset tapahtumat, alueen väestölle merkittävät piirteet) alueen elinvoimaisuuteen ja nykyiseen toimivuuteen maisemakuvan yhtenäisyyteen, eheyteen ja vaikuttavuuteen maisemamaakunnan erityispiirteisiin maisemahäiriöihin ja luonnonarvoja alentaviin vaurioihin ja uhkatekijöihin päällekkäisyyksiin RKY-listauksen kanssa luontoon, luonnonarvoihin ja luonnon monimuotoisuuteen Museoviraston laatimassa valtakunnallisesti merkittävien rakennettujen ympäristöjen (RKY) päivitysinventoinnissa oli joitain päällekkäisyyksiä maisema-alueluettelon kanssa. RKY 2009-luettelon kohteet poistettiin maisema-alueiden listalta, jos RKY-luettelon kohdekuvaus ja rajaus kattoivat riittävällä tarkkuudella myös alueen maisemalliset arvot. Kuuleminen Inventoinnin aikana järjestettiin kaksi kuulemista. Ensimmäinen kuuleminen pidettiin, kun maakunnallinen maisemaselvitys oli valmis ja inventoitavat kohteet oli valittu keväällä Toinen kuuleminen pidettiin, kun inventointi oli valmistunut syksyllä Kommentteja pyydettiin erityisesti koskien aluevalikoimaa, rajausta ja ehdotettua arvoluokkaa. Tietoa ja palautetta kerättiin myös eri puolilla maakuntaa pidetyissä MARU-hankkeen tilaisuuksissa ja kyläilloissa sekä maastotöiden aikana. Inventointeja varten perustettiin internet-sivu jolla inventoinnin etenemisestä tiedotettiin. Valtakunnallisesti arvokkaiden alueiden osalta käydään vielä valtakunnallinen kuulemismenettely vuosina Rajaukset Maisema-alueiden rajauksissa on pyritty noudattamaan maisemarakenteen näkyvissä olevia luontevia rajoja sekä hahmottamaan yhtenäisiä aluekokonaisuuksia. Luontevia rajoja ovat muun muassa yhtenäiset metsäiset reunavyöhykkeet, selänteiden lakialueet, vesistöt ja joissain tapauksissa ihmisen luomat rakenteet kuten tiet tai taajamien reunat. Avointa maisematilaa rajaavien reunavyöhykkeiden mukaanotto rajaukseen on oleellista, sillä juuri ne nousevat merkittävään rooliin alueen hoidon ja maankäytön suunnittelussa. Rajauksiin sisällytettiin harkiten myös lähistöllä olevia kohteita kuten muinaisjäännöskohteita, arvokkaita luonnonympäristöjä, rakennetun ympäristön kohteita sekä perinnebiotooppeja. Lapissa kylämaisemaan yhdistyy tyypillisesti suomaisemaa, vaaroja tai tuntureita. Rajauksissa on pidetty yleisenä periaatteena, että kylien maisemaan ja perinteisiin elinkeinoihin liittyvät vaara- ja tunturialueet sisällytetään rajauksiin kokonaisina. Peruste ei ole pelkästään maiseman visuaalinen hahmottaminen, vaan elinkeinohistoria sekä vanhat kulkureitit. 7 Etelä- ja Keski-Lapin kulttuurimaisemat ja maisemanähtävyydet
8 INVENTOIDUT ALUEET MAAKUNNALLISESTI ARVOKAS VALTAKUNNALLISESTI ARVOKAS INVENTOITU, EI SOVELLU MAISEMA-ALUEEKSI EI INVENTOITU (RKY 2009) 8 Etelä- ja Keski-Lapin kulttuurimaisemat ja maisemanähtävyydet
9 V = valtakunnallisesti arvokas maisema alue M = maakunnallisesti arvokas maisema alue RKY = valtakunnallisesti merkittävä rakennettu ympäristö MAISEMAMAAKUNTA JA -SEUTU Arvo Aikaisempi arvo/ Maiseman osa-alue Alueen nimi / kunta inventointi POHJANMAA Pohjois-Pohjanmaan jokiseutu ja rannikko Simon rannikko / Simo V V Simon rannikko ja saaristo Alaniemi / Simo M M Simojokivarsi Pohjois-Pohjanmaan nevalakeuksien seutu Kuukasjärvi / Ranua M Rky1993 Ranuan järvialue Ylikärppä / Simo M Simojokivarsi Kuha / Ranua Rky2009 Ranuan järvialue Saukkojärvi / Ranua M Ranuan järvialue KAINUUN JA KUUSAMON VAARAMAA Kuusamon vaaraseutu Aholanvaara / Salla M M Sallan vaara- ja suoalue Korouoma / Posio M Kitkan ja Suolijärvien alue Lohiranta / Posio M Kitkan ja Suolijärvien alue Paloperä / Salla M Sallan vaara- ja suoalue Tolva / Posio M Kitkan ja Suolijärvien alue Onkamo / Salla Sallan vaara- ja suoalue PERÄPOHJOLA - LAPPI Aapa-Lapin seutu Kairala-Luiro / Pelkosenniemi V V/M, Rky1993, Rky2009 Kitisen - Luiron jokialue Kierinki / Sodankylä V V, Rky1993 Kittilän - Sodankylän järvialue Kaukonen /Kittilä V V, Rky2009 Ounasjoen latva-alue Pulju /Kittilä V Puljun erämaa Venejärvi / Kolari V V Teuravuoman suoalanko Köngäs /Kittilä M V, Rky1993 Ounasjoen latva-alue Molkojärvi / Kittilä M Rky1993 Kittilän - Sodankylän järvialue Seipäjärvi / Sodankylä M Rky1993 Kitisen - Luiron jokialue Kurtakko / Kolari M Teuravuoman suoalanko Vaattojärvi / Kolari M Teuravuoman suoalanko Lappea / Kolari M Pohjoinen Väylänvarsi Hanhimaa / Kittilä V Ounasjoen latva-alue Jeesiöjärvi / Kittilä Rky2009 Ounasjoen latva-alue Kinisjärvi /Kittilä Kittilän - Sodankylän järvialue Lintula / Kittilä Rky2009 Ounasjoen latva-alue Lonnakko / Kittilä Rky1993 Ounasjoen latva-alue Maunujärvi / Kittilä Kittilän - Sodankylän järvialue Rajala / Sodankylä Aapa-Lapin suot ja metsäkairat Rautuskylä / Kittilä V Ounasjoen latva-alue Tepasto / Kittilä Rky1993 Ounasjoen latva-alue Uimaniemi / Sodankylä M Kittilän - Sodankylän järvialue 9 Etelä- ja Keski-Lapin kulttuurimaisemat ja maisemanähtävyydet
10 Peräpohjolan vaara- ja jokiseutu Javarus / Kemijärvi V Rky1993 Ounasjoen ja Raudanjoen alue Viirinkylä / Rovaniemi V Yläkemijoen jokivarsi ja vaarat Lohijärvi-Leukumanpää / Ylitornio V V Ylitornion järvialanko Pyhätunturi / Pelkosenniemi V Pyhän-Luoston tunturijono Aavasaksa / Ylitornio V V Ylinen Tornionlaakso Autti / Rovaniemi M Yläkemijoen jokivarsi ja vaarat Jaatilansaari / Rovaniemi M Rky1993 Alakemijoen alue Kurvilansaari-Loue / Tervola M Rky1993, Rky2009 Alakemijoen alue Leväranta-Kostamo / Kemijärvi M Kemijärven alue Luusua / Kemijärvi M Kemijärven alue Meltosjärvi / Ylitornio M Rky1993 Ylitornion järvialanko Jääskö / Rovaniemi M V, Rky1993 Ounasjoen ja Raudanjoen alue Patokoski / Rovaniemi M V, Rky1993 Ounasjoen ja Raudanjoen alue Tapionkylä / Rovaniemi M V, Rky1993 Ounasjoen ja Raudanjoen alue Tolonen / Rovaniemi M V, Rky1993 Ounasjoen ja Raudanjoen alue Ounasvaara / Rovaniemi M Yläkemijoen jokivarsi ja vaarat Simojärvi / Ranua M Simojärven alue Juujärvi / Kemijärvi V, Rky1993, Rky2009 Kemijärven alue Rautionsaari / Rovaniemi Rky1993 Alakemijoen alue Kittisvaara / Pello Rky1993 Ylinen Tornionlaakso Miekojärvi / Ylitornio Ylitornion järvialanko Raanujärvi / Ylitornio Rky1993 Ylitornion järvialanko Ratasjärvi / Pello V, Rky1993, Rky2009 Ylinen Tornionlaakso Vietoset / Ylitornio Ylitornion järvialanko Itä-Lapin tunturi- ja vaaraseutu Kuosku / Savukoski V V Itä-Lapin vaara- ja jokialue Saija / Salla V M Itä-Lapin vaara- ja jokialue Martti / Savukoski M Itä-Lapin vaara- ja jokialue Savukosken kk / Savukoski M Itä-Lapin vaara- ja jokialue Salmivaara / Salla M Sallan vaara- ja suoalue Keminmaan seutu Tornionlaakso / Tornio, Ylitornio V V, Rky1993, Rky2009 Alinen Tornionlaakso ja rannikko Liakanjoki / Tornio M Alinen Tornionlaakso ja rannikko Arpela / Tornio Alinen Tornionlaakso ja rannikko Korpijärvi / Tornio Alinen Tornionlaakso ja rannikko Saavanoja / Keminmaa Rky1993 Kemijoen suisto Länsi-Lapin tunturiseutu Pallastunturit / Muonio, Kittilä V V Ounasselän tunturialue Raattama / Kittilä M Ounasselän tunturialue Kajanki / Muonio V Pohjoinen Väylänvarsi Kangosjärvi / Muonio Pohjoinen Väylänvarsi Muonion kirkonkylä / Muonio M, Rky1993 Pohjoinen Väylänvarsi Ylimuonio / Muonio M, Rky1993, Rky2009 Pohjoinen Väylänvarsi Etelä- ja Keski-Lapin kulttuurimaisemat ja maisemanähtävyydet
11 O S A 1 M a a k u n n a n m a i s e m a n p i i r t e i t ä Äkäsjoki, Muonio. MS
12 SELVITYSALUE Selvitysalue kattaa Lapin maakunnan etelä- ja keskiosat. Etelä-Lappiin kuuluu 11 kuntaa: Pello, Ylitornio, Tornio, Kemi, Keminmaa, Tervola, Simo, Ranua, Rovaniemi, Kemijärvi, Salla ja Posio. Keski-Lappi koostuu kuudesta eri kunnasta: Kittilä, Sodankylä, Kolari, Muonio, Pelkosenniemi ja Savukoski. Etelässä selvitysalue rajautuu Pohjois-Pohjanmaan maakuntaan, lännessä Ruotsin ja idässä Venäjän rajaan, pohjoisessa Inarin ja Enontekiön kuntiin Etelä- ja Keski-Lapin kulttuurimaisemat ja maisemanähtävyydet
13 MAISEMARAKENNE Etelä- ja Keski-Lappi on laajuutensa vuoksi luonnonoloiltaan hyvin vaihtelevaa aluetta. Tyypillisiä ovat pitkät ja runsaasti haarovat joet, vaihtelevat vaaraylängöt, laajat avoimet aapasuot, metsäerämaat sekä soiden keskellä kohoavat tunturiryhmät ja yksittäiset tunturit. Valtaosa Etelä- ja Keski-Lappia on melko loivapiirteistä mäki-, kangas- ja suomaata. Tasaisimpia alueita ovat Perämeren rannikko ja Keski-Lapin aapasoiden seutu. Maasto nousee Perämeren rannikolta melko tasaisesti kohti pohjoista ja itää Maanselän vedenjakajalle saakka - samalla maisema alkaa muuttua jylhiksi tunturi- ja vaaraseuduiksi. Huomattavia tunturialueita ovat Ounasselän tunturit, Pyhä-Luoston tunturit sekä Sallan-Savukosken tunturit. Näillä alueilla myös paikalliset korkeusvaihtelut ovat suurimmillaan. Maiseman muotojen pohjana on miljardien vuosien ikäinen kallioperä. Etelä- ja Keski-Lapin kallioperässä ovat edustettuina kaikki kivilajien pääryhmät; syväkivet, sedimenttikivet ja metamorfiset kivet. Etelä- ja Keski-Lapin tunturit ja vaarat ovat saaneet alkunsa Svekofennidien ja Karelidien vuorijonopoimutuksien aikana, joista viimeisin tapahtui noin kaksi miljardia vuotta sitten. Kallioperän rapautuminen ja aineksen kulkeutuminen on tasoittanut vuorijonot ja jättänyt jäljelle vain niiden kovimmat tyviosat. Kemin, Ylitornion ja Rovaniemen rajaamalla Lapin kolmion liuskealueella kasvillisuus on poikkeuksellisen rehevää johtuen kalkkipitoisesta kallioperästä. Myös Koillis-Lapin pohjagneissialueen kallioperä tuo rehevyyttä maaperään. Viimeisin jäätiköityminen on kerrostanut pääosan Etelä- ja Keski-Lapin maaperästä. Mannerjäätikkö ja jäätikön sulamisvedet kuluttivat kallioperää ja kuljettivat maamassoja muodostaen nykyiset pinnanmuodot. Muutenkin jäätikön sulamisvedet ovat jättäneet jälkensä Lapin pinnanmuotoihin. Muun muassa erilaiset sulamisvesiuomat ja kurut ovat yleisiä. Keski-Lapin poikki kulki jääkauden lopulla mannerjäätikön jäänjakajavyöhyke. Jäänjakaja oli alue, josta jäätikkö virtasi eri suuntiin ja myös jäätikön perääntyminen tapahtui vastakkaisiin suuntiin. Jäänjakajavyöhykkeellä jäätikön kulutustyö oli heikkoa, joten Keski-Lapissa on säilynyt joitakin pinnanmuotoja ja kerrostumia, jotka ovat syntyneet jo viimeistä edellisen jäätiköitymisen yhteydessä. Etelä- ja Keski-Lapin yleisin maalaji on moreeni. Jäätikön kasaama pohjamoreeni peittää kallioperää yleensä muutaman metrin paksuisena kerroksena ja tasoittaa kallioperän muotoja. Monin paikoin moreeni muodostaa myös itsenäisiä pinnanmuotoja. Selkeämuotoisimpia ovat jäätikön liikesuuntaan kasautuneet pitkänomaiset selänteet, drumliinit. Ne esiintyvät useimmiten parvina ja antavat maisemalle selkeän juovaisen luonteen. Laajoja drumliinikenttiä ja kumpumoreeneja on muun muassa Posiolla, Ranualla, Torniossa ja Kemijärvellä. Mannerjäätikön sulamisvedet ovat kasanneet Etelä- ja Keski-Lapissa runsaasti harjuja. Harjut ovat usein terävälakisia, mutta paikoitellen ne levittäytyvät laajoiksi, viuhkamaisiksi sora- ja hiekkakentiksi ja jäätikköjokisuistoiksi. Perääntyvän jäätikön reunan eteen on kerrostunut paikoitellen jopa kymmenien metrien paksuisia laaksontäytteitä eli laajoja hiekka- ja soratasanteita. Harjujaksot suuntautuvat säteittäin Keski-Lapin jäänjakajavyöhykkeeltä poispäin. Etelä- Lapissa suuntaus on suurinpiirtein luoteesta kaakkoon ja Itä-Lapissa lännestä itään. Pisimpiä yksittäisiä harjujaksoja ovat Kolarin-Posion harjujakso, Kittilän-Oulangan harjujakso ja Pelkosenniemen-Sallan harjujakso. Muinaiset jäätikköjoet ja nykyiset suuret joet ovat kasanneet laaksoihin ja Perämeren rannikolle huomattavia hienojakoisia jokikerrostumia. Varsinkin Kemijoen, Ounasjoen ja Tornionjoen varsilla on laajoja hedelmällisiä sora-, hiekka- ja silttikerrostumia. Erityisesti Keski-Lapissa ja Ranulla on paljon suota ja paikoitellen jopa puolet maapintaalasta on turvetta. 13 Etelä- ja Keski-Lapin kulttuurimaisemat ja maisemanähtävyydet
14 Etelä- ja Keski-Lappia luonnehtivat vähäjärviset, kirkasvetiset jokivesistöt. Vettä on pinta-alasta vain 6 %. Joet ovat suuria, pitkiä ja runsaasti haarovia. Merkittävimmät joet ovat Tornionjoki ja Kemijoki latvajokineen. Molempien jokien pituus on yli 500 kilometriä. Myös valuma-alueet ovat suuria. Kemijoen valuma-alue kattaa valtaosan Etelä- ja Keski-Lapin pinta-alasta. Merkittävin vedenjakaja on Maanselän vedenjakaja Keski-Lapin pohjoisrajalla. Sen pohjoispuolella vedet laskevat Jäämereen ja eteläpuolella Perämereen. Sallan eteläosassa Oulankajoen latvavedet laskevat Vienanmereen. Ounasjokea lukuun ottamatta Kemijoki on lähes kokonaan valjastettu vesivoiman käyttöön. Siihen liittyvät suuret Lokan ja Porttipahdan tekoaltaat. Tornionjoki on Euroopan pisin vapaana virtaava joki. Etelä-ja Keski-Lapin järvet ovat tyypillisesti kooltaan pieniä. Suurempia järviä ovat vain Kemijärvi, Simojärvi, Kitka ja Suolijärvet sekä Ylitornion järviseudun järvet. Pohjoinen sijainti ja maapallon akselin kaltevuus vaikuttaa voimakkaasti Lapin ilmasto-oloihin. Kesällä pohjoinen pallonpuolisko saa enemmän auringonvaloa kuin eteläinen, talvella taas päinvastoin. Napapiirin pohjoispuolella aurinko ei nouse talvisin eikä laske kesäisin. Kesän pitkät ja valoisat yöt kompensoivat pitkää talvea ja lyhyttä kesää. Vaikka Etelä- ja Keski-Lapin ilmasto on melko kylmä, se on sijaintiinsa nähden leudompi kuin muilla yhtä pohjoisilla alueilla. Läheistä merenrantaa sivuava Golf-virta ja kuuluminen länsituulten vyöhykkeeseen lämmittävät ilmastoa. Lappi on Suomen kuivinta aluetta. Sademäärä pienenee kohti pohjoista ja on pohjoisimmassa Lapissa alle 400 mm vuodessa. Suurin osa sateesta tulee lumena. Kylmyydestä johtuen myös haihdunta on merkittävästi pienempi kuin muualla maassa. Lapin vesistöjen valunnat ovat siten pääsääntöisesti suuria, ja varsinkin kevättulvat ovat yleensä rajuja. Etelä- ja Keski-Lappi on kasvillisuudeltaan hyvin vaihtelevaa. Erilaisia elinympäristöjä on Perämeren rannikolta tunturipaljakoille. Perämeren rannikon sekä suurten jokilaaksojen eteläosien kasvillisuus on muuta Lappia rehevämpää edullisen ilmaston sekä kalkkipitoisen maaperän ansiosta. Tälle Lapin kolmion alueelle ovat tyypillisiä lehtometsät ja tulvaniityt. Myös jokivarsien ja muiden pitkään pysyvästi asutettujen seutujen kulttuuriympäristöt perinnebiotooppeineen ylläpitävät monipuolista lajistoa. Peräpohjolan alueella mäntyisten ja kuivien metsien puusto on harvaa, ja jäkäläkankaita on paljon. Soita on runsaasti, noin 40 % maa-alasta. Suot ovat yleensä aapasoita, jotka ovat useimmiten keskiosastaan avoimia. Jokivarsien hedelmällisillä sora-, hiekka- ja silttikerrostumamailla on viljavia tulvaniittyjä. Kolarin, Kittilän ja Sodankylän liuskealueilla on rehevämpää letto- ja lehtokasvillisuutta. Keski-Lapin pohjoisimmista osista kuusi puuttuu jo miltei kokonaan. Puusto on hyvin harvaa ja metsätyypeistä jäkälätyyppi on hyvin yleinen. Soita on huomattavasti vähemmän kuin Peräpohjolassa, noin 20 % maa-alasta. Ne ovat aapasoita ja tyypillisesti mätäspintaisempia kuin eteläisemmässä Lapissa Etelä- ja Keski-Lapin kulttuurimaisemat ja maisemanähtävyydet
15 Ratasjärven pajukkoluhtia, Pello. MS 15 Etelä- ja Keski-Lapin kulttuurimaisemat ja maisemanähtävyydet
16 Kalaverkkoja Paloperän kylällä Sallassa. MJ Etelä- ja Keski-Lapin kulttuurimaisemat ja maisemanähtävyydet
17 KULTTUURIPIIRTEET KULTTUURIMAISEMAN HISTORIA Asutus on eri aikoina kerrostunut maiseman tiettyihin osiin. Ihminen on ottanut käyttöönsä alueet, jotka ovat kulloinkin olleet elinkeinoille ja asumistavoille suotuisimmat. Lapin suuret joet - Tornionjoki ja Kemijoki latvahaaroineen - olivat tärkeimpiä kulkuväyliä ja talonpoikaisen asutuksen leviämiskanava Perämeren rannikolta sisämaahan ja edelleen Jäämerelle ja Vienanmerelle. Tiestö on syntynyt myöhään. Perämeren rannikkoa ja suurten jokilaaksojen eteläisimpiä osia lukuun ottamatta Lappi on maatalouden kannalta hyvin epävarmaa aluetta. Ilmastolliset olot ovat rajoittaneet viljelyä ja väestömäärää. Etelä- ja Keski-Lapissa maatalous on tyypillisesti ollut sekataloutta: karjanhoitoa harjoitettiin rinnakkain erätalouden, lohenkalastuksen ja talonpoikaisen poronhoidon kanssa. Omat piirteensä Etelä- ja Keski-Lapin kulttuuriympäristön muodostumiselle on tuonut kaksi rinnakkaista ja osin päällekkäistä kulttuuria: suomalainen ja saamelainen eri elinkeinoineen ja maisemakäsityksineen. Esihistoria ja muinaisjäännökset Mannerjäätikkö vetäytyi Etelä- ja Keski-Lapista noin vuotta ennen ajanlaskun alkua. Ensimmäiset asukkaat saapuivat heti mannerjäätikön väistyttyä seuraten muinaisen Ancylusjärven rantoja. Ancylusjärvi ulottui tuolloin Kemijoella Pelkosenniemen korkeudelle saakka ja Tornionjoella Kolarin pohjoispuolelle. Tanskan salmien avautuminen noin 6000 vuotta ennen ajanlaskun alkua laski vedenpintaa ja muutti Ancylusjärven Litorina-mereksi. Sen korkein rantavaihe erottuu vaaranrinteillä rantavalleina noin metriä meren pinnan yläpuolella. Jäätikön painaman maankuoren nousu oli aluksi hyvin nopeaa, mutta hidastui Keski-Lapissa muutamassa tuhannessa vuodessa. Rannikolla maankohoaminen jatkuu edelleen. Maankohoamisen vuoksi kivikauden asuinpaikat ovat nykyisin muutamia kymmeniä metrejä merenpinnan yläpuolella. Seuraavan sivun kartalla on esitetty Etelä- ja Keski-Lapin nykyisin tiedossa olevat muinaisjäännökset museoviraston muinaisjäännösrekisterin mukaan ja Itämeren muinaiset rantavaiheet (lähde: /aineistot/mp-opas/supra_akvaattinen.htm). Asutushistoriaa Lappi ja Lanta Lappi alkoi jo varhaisella keskiajalla jakautua talonpoikaisen väestön asuttamaan Lannan (landbo) maahan ja saamelaisten asuttamaan Lapinmaahan. Alueet poikkesivat toisistaan kulttuuriltaan, kieleltään, elinkeinoiltaan ja verotukseltaan. Alunperin vain saamelaisilla oli oikeus asua, kalastaa ja metsästää Lapinmaassa. Saamelaisuuden kulttuuriset ja kielelliset erityispiirteet muodostuivat viimeistään varhaisella metallikaudella. Saamelaiset pyyntiyhteisöt muodostivat lapinkyliä eli siitoja metsästyksen ja kalastuksen hallinnoimiseksi. Siidat olivat yhteisöjä joilla oli yhteiset elinkeinot ja alueet. Niillä oli tarkkaan määritellyt rajat, joihin myös verotus perustui 1500-luvulta lähtien. Maat ja vedet olivat joko kylien yhteistä tai sukujen ja perheiden omaisuutta. Nykyisen Etelä- ja Keski-Lapin alueelle sijoittuivat Kittilän, Sompion, Sodankylän, Kemikylän, Kuolajärven, Peltojärven ja Kitkan siidat sekä Maanselän siidan pohjoisimmat osat. Niitä asuttivat metsäsaamelaiset. Alueeltaan siidat olivat suuria, koska metsästys- ja kalastusalueita, porojen laidunmaita sekä soita piti olla riittävästi asukkaiden elättämiseen. Yleensä talvikausi vietettiin yhteisessä talvikylässä. Talvikylään keskittyi kylän yhteiskunnallinen ja sosiaalinen elämä. Kesäaikaan liikuttiin perhekunnittain pyynti- ja keräilymatkoilla siidan alueella. Tornionlaaksoon ja Kemijoelle syntyi hämäläisen ja satakuntalaisen uudisasutuksen ja saamelaisen kantaväestön elinkeinomuutoksen myötä talonpoikaisasutusta viimeistään 1000-luvulla. Tornionlaaksossa asutuksen painopiste oli keskisessä jokivarressa. Kemijoella asutus painottui jokisuuhun. Keskiajalta lähtien myös Karjalasta saapui asuttajia Lappiin, erityisesti Kemijoki- 17 Etelä- ja Keski-Lapin kulttuurimaisemat ja maisemanähtävyydet
18 laaksoon. Kemijoesta muodostui hämäläisten ja karjalaisten asuttamien alueiden välinen rajajoki. Lapin ja Lannan rajasta käytiin useita kiistoja 1700-luvulle saakka. Lopullisesti raja määriteltiin vasta vuonna Historiallisten lähteiden tuntema Lapinmaa oli huomattavasti laajempi kuin nykyinen saamelaisten kotiseutualue. Lapinmaa muodostui viidestä alueellisesti rajatusta Lapista. Etekä- ja Keski-Lapin siidat kuuluivat Kemin Lappiin. Lapinmaat ulottuivat myös nykyisten Ruotsin, Norjan ja Venäjän puolelle. Maanviljelyskulttuuri levisi vähitellen vesistöjä seuraten sisämaahan ja vanhojen lapinmaiden alueelle. Lounais-Lapin jokilaaksot saivat yhtenäisen talonpoikaisen asutuksen 1500-luvulla savolaisten muuttoaallon seurauksena. Lapinmaan plakaatit 1600-luvulla antoivat sysäyksen uudisasutukselle. Sen nojalla uudisasukkaat saattoivat asettua lapinkylän alueelle ja raivata siellä maata saamelaisilta luvan saatuaan. Maatalouteen ja karjanhoitoon perustuva talonpoikaiskulttuuri syrjäytti Keski-Lapissa laajoilla alueilla perinteisen metsäsaamelaisen pyyntikulttuurin 1700-luvulle mennessä. Suurin osa saamelaisista omaksui talonpoikaisen elämäntavan. Samalla metsäsaamelainen kulttuuri sulautui suomalaiseen ja kieli katosi. Kolmas merkittävä asutusaalto ajoittui ja 1800-lukujen vaihteen ilmastollisesti suotuisiin vuosikymmeniin. Jokilaaksojen asutus tiivistyi, kun uudistiloja perustettiin vanhoille asuinsijoille ja kantatiloja halottiin uusiin osiin. Maatalouteen perustuva asutus työntyi suurten jokilaaksojen ulkopuolelle, sivuvesistöjen varsille ja kaukaisten järvien rannoille. Väestön kasvussa oli suotuisampia jaksoja ja taantumia hyvien satovuosien, katovuosien sekä sotien ja levottumuuksien vuoksi. Kokonaisuudessaan Etelä- ja Keski-Lapin väestömäärä kasvoi 1900-luvulle saakka. Muinaisjäännös Vedenkoskematon alue Veden alla ollut alue Jääjärven patoama alue Lapin ja ja Lannan perinteinen raja 1687 Lapin ja ja Lannan raja 1795 Kemin ja ja Tornion raja 1786 Saamelaisten nykyinen kotiseutualue Saamelaisten nykyinen kotiseutualue Etelä- ja Keski-Lapin kulttuurimaisemat ja maisemanähtävyydet
19 Väestön kasvaessa tilattoman väestön määrä lisääntyi. Liikaväestön paine purkautui osittain siirtolaisuutena Amerikkaan ja Ruijaan, Pohjois-Norjaan. Metsätalouden merkityksen kasveassa 1800-luvun lopulla suuri osa tilattomasta väestöstä työllistyi savotoille ja metsäteollisuuteen luvulla tiestön ja rautatieverkon kehitys vaikutti asutuksen sijoittumiseen, kun vesistöt eivät enää ohjanneet asutusta ja liikkumista kuten ennen. Toisen maailmansodan seurauksena Petsamo ja osa Sallaa siirtyivät Venäjän omistukseen. Sodan loppuvaiheissa käyty Lapin sota myös tuhosi huomattavan osan Etelä- ja Keski-Lapin rakennuskannasta. Sodan jälkeisellä jälleenrakennuskaudella Lappi rakennettiin nopeasti uudelleen. Menetettyjen alueiden asukkaita ja rintamamiehiä asutettiin tuhansille pienille uudistiloille. Asutustiloista suurin osa raivattiin ennestään asumattomille maille, lähinnä soita kuivaamalla. Etelä- ja Keski-Lapin asutus oli suurimmillaan 1960-luvulla. Väkiluku kääntyi tämän jälkeen muuttoliikkeen myötä laskuun. Pientilavaltainen maatalous ei kannattanut ja metsätalouden työllistävä vaikutus väheni koneistumisen myötä. Yhteiskuntarakenne muuttui ja väestö siirtyi maatiloilta taajamiin palveluelinkeinoihin ja palkkatyöhön. Valtiovalta ja hallinnolliset rajat Historiallisesti nykyinen Lappi koostuu kahdesta maakunnasta: Lapista ja Peräpohjolasta. Alueelle on kohdistunut historian saatossa Ruotsin, Venäjän ja Norjan valtioiden hallinto ja verotusta. Ruotsi valtasi Norjan ja Venäjän entiset veroalueet 1500-luvun puolivälissä luvun lopulla suoritetussa rajankäynnissä Tornionlaaksosta tuli osa Länsipohjan (Västerbotten) lääniä. Kemijokilaakso ja Kemin Lappi taas liitettiin Pohjanmaan (Österbotten) lääniin. Tornion ja Kemin pitäjien välillä kulki Österbottenin ja Västerbottenin raja. Valtioiden rajat määriteltiin virallisesti Täyssinän rauhassa vuonna Pohjoisin Lappi säilyi kuitenkin 1700-luvun lopulle saakka Ruotsin, Norjan ja Venäjän epämääräisenä yhteishallinta-alueena luvun alussa Suomi siirtyi Suomen sodan seurauksena Venäjän hallintaan. Venäjän ja Norjan välinen yhteisalue jaettiin vuonna Lapin lääni perustettiin vuonna 1936 Oulun läänin pohjoisosasta. Läänit lakkautettiin vuonna 2010 ja perustettiin Lapin maakunta. (Enbuske, 2003) Kulkuyhteydet vanhat vesireitit ja nuori maantieverkosto Liikkumisessa on aina hyödynnetty helppoja luonnon kulkuväyliä - vesistöjä, kankaita ja harjuja. Lapin vanhat keinot noudattivat enimmäkseen vesireittejä, mutta oikaisivat maata pitkin yli vedenjakajien. Suuret joet olivat tärkeimpiä kulkuväyliä. Sisämaan saamelaiset ja jokilaaksojen talonpojat kävivät kauppaa erätuotteilla jo pronssikaudella. Joet toimivat kuljetusväylinä. Jokilaaksojen kautta rakentuivat myös yhteydet hallintokeskuksista Pohjan perille. Vesiväylien merkitys säilyi suurena kattavan maantieverkoston ja rautateiden rakentamiseen saakka. Suuret joet sallivat rahdin, kuten tervan, kuljettamisen ja puutavaran uiton. Savottakaudella Tornion ja Kemin satamat Perämeren rannikolla kasvoivat merkittäviksi vientisatamiksi. Pitkä talvi mahdollisti jokien käyttämisen kulkureitteinä vain noin puolet vuodesta. Talviaikaan jokien jäillä kulkivat talvitiet. Maakulkureittejä syntyi jokien virtapaikkoihin ja vesistöjen kannaksille, joissa veneitä vedettiin. Vesiväyliltä matkaa jatkettiin yleensä jalkaisin polkuteitä pitkin. Useat kulkuyhteyksistä muodostuivat pysyviksi ja säännöllisesti käytetyiksi. Reiteistä vanhin on Ruijan reitti, josta on merkintöjä jo 1500-luvun matkustusasiakirjoista. Ruijanpolku kulki Kemijoen ja Kemijärven kautta Kitiselle ja Sodankylään. Riestosta pohjoiseen oli kaksi reittiä, itäinen ja läntinen Ruijanpolku, jotka yhtyivät Inarissa. Muita tärkeitä vesireiteistä ja polkuteistä muodostuneita kulkureittejä olivat Tornionjokea Ylitorniolta Muonioon kulkenut reitti, Ounasjokea pitkin Kittilään kulkenut reitti sekä Kemijokea Sallaan kulkenut reitti. Sallasta pääsi Oulankajokea pitkin Vienanmerelle saakka. Kemijärveltä oli myös yhteys Jumiskon kautta Kainuuseen ja Karjalaan. Näiden lisäksi laajan kairan 19 Etelä- ja Keski-Lapin kulttuurimaisemat ja maisemanähtävyydet
20 VANHAT VESIREITIT JA POLKUTIET Vesireitti Ruijanpolku Vanha postitie Etelä- ja Keski-Lapin kulttuurimaisemat ja maisemanähtävyydet
21 poikki kulki kaksi vanhaa postitietä : Sodankylästä Kittilän kautta Muonioon ja Sodankylästä Kittilän kautta Kolariin. Pohjanlahden pohjoispuolitse kulkenut postireitti eli Pohjanlahden rantatie oli 1800-luvulle saakka ainoa varsinainen maantie. Maanteiden rakentaminen Peräpohjolaan alkoi 1800-luvulla. Lappiin tieverkko alkoi ulottua vasta 1900-luvun alussa. Tieverkko muodostui monin paikoin vanhojen polkuteiden pohjalle luvun puoleenväliin mennessä Kemi- ja Torniojokien varressa oli rakennettu tietä Rovaniemen ja Pellon korkeudelle saakka. Vuosisadan loppupuolella tieverkko ulottui jo Kittilään, Kolariin ja Sodankylään. Itsenäisyyden alkuajan tiehankeista tärkein oli Norjaan johtava Jäämerentie. Viimeistään jälleenrakennuskauden jälkeen maanteistä muodostui Lapissa tärkeämpi liikkumisen väylä kuin vanhoista vesireiteistä. Tämän jälkeen Lapin tieverkkoa on parannettu asteittain. Utsjoen tie eli nelostie valmistui vuonna Suomen rautatieverkkoa laajennettiin Lappiin 1900-luvun alussa. Kemiin tuli rautatie vuonna Vuonna 1903 rataa jatkettiin Tornioon ja edelleen 1909 Rovaniemelle. Kemijärvelle rakennettiin rata 1930-luvulla teollisuuden tarpeisiin. Pellon ja Kolarin rata valmistui vasta 1960-luvulla. Elinkeinot sekatalous, poronhoito ja metsätalous Lapissa luonto on tarjonnut monipuoliset mahdollisuudet elannon hankintaan. Kalastus, metsästys ja keräily muodostivat pyyntiyhteisöjen elämän perustan. Saamelaisasutus jakaantui eri kulttuurialueisiin, joiden hallitseva elinkeino vaihteli luonnonoloista riippuen. Etelä- ja Keski- Lapin saamelaiset olivat metsäsaamelaisia, joiden tärkeimpiä elinkeinoja olivat villipeuran ja majavan pyynti sekä kalastus. He oleskelivat suhteellisen vakinaisesti alueillaan, vaikka vuodenaikojen mukaan siirryttiin sopiville kalastus-, metsästys- ja keräilymaille. Parhaat kalavedet olivat jokien alajuoksujen suurissa koskissa. Lohen- ja siianpyynnistä kehittyi Perämeren rannikon ja jokivarsien tärkein elinkeino jo keskiajalla. Lohenpyynti loppui Kemijoessa vuonna 1947 Isohaaran voimalaitoksen valmistuessa. Tornionjoesta pyydetään edelleen lohta ja siikaa. Etelä- ja Keski-Lapissa maatalous on tyypillisesti ollut sekataloutta; karjanhoitoa harjoitettiin rinnakkain erätalouden, lohenkalastuksen ja poronhoidon kanssa. Maatalous on kannattavinta jokilaaksoissa. Parhaat edellytykset viljelylle ja karjataloudelle on ollut Tornionjoen ja Kemijoen ala- ja keskijuoksuilla, jossa viljavien maalajien kerrostumat ovat paksuimmat, ilmasto edullisin ja tulvaniityiltä on saatu ruokaa karjalle. Maataloutta on jonkin verran myös järvien rannoilla. Kaskeaminen oli yleistä Posion seudulla. Keski-Lapissa kaskeaminen on ollut satunnaista ja liittynyt katovuosiin. Sodan jälkeen jälleenrakentamiskauden aikana peltoja raivattiin paljon suolle. Rintamamieskylissä maatalouden rakennemuutoksen myötä suopellot ovat jääneet käytön ulkopuolelle. Poronhoidosta muodostui tärkeä elinkeino erätalouden ja maatalouden rinnalle 1600-luvulla- Paimentolaisporonhoito syntyi Länsi-Norjassa ja levisi myös Tornionlaaksoon. Kemin Lapin talonpoikainen poronhoito taas kehittyi melko itsenäisesti, kun suomalaisten talonpoikien ja metsäsaamelaisten kulttuurit sekoittuivat 1600-luvulla. Talonpojat alkoivat itse hoitaa omia porojaan jo 1600-luvulla. Etelä- ja Keski-Lapissa poromäärät olivat pieniä, porot laidunsivat vapaina kesäisin ja syksyllä porot koottiin laitumiltaan ja jaettiin omistajilleen talvikäyttöä varten. Poronhoidon järjestäytyminen alkoi 1700-luvun lopulla. Poronhoitajien jako paliskuntiin tapahtui vuoden 1898 Keisarillisella asetuksella. Paliskuntajärjestelmän mallina oli Etelä-Lapin suomalaisporonhoitajien osuuskuntajärjestelmä ja sillä sidottiin poronhoitajat rajatuille alueille. Poronhoitoa harjoitetaan edelleen paliskuntien ohjauksessa. Jo 1800-luvun lopulla keskisen poronhoitoalueen talonpojat rakensivat noin 300 kilometriä pitkän poroaidan saamelais- ja talonpoikaisporonhoidon välille. Aita kulki koko poronhoitoalu- 21 Etelä- ja Keski-Lapin kulttuurimaisemat ja maisemanähtävyydet
22 een poikki Sallasta Kittilän ja Muonion rajalle. Aidalla estettiin porojen vaellukset ja häviämiset saamelaisalueelle. Porojen lisäruokinta alkoi 1960-luvun lopulla poronhoitoalueen eteläosissa. Maastoruokinta on edelleen yleistä Keski-Lapissa. Porotalous on nykyisin merkittävä maatalousmaiseman ylläpitäjä, koska pellot ovat usein rehukäytössä poroille. Metsätalouden merkitys muodostui suureksi Etelä- ja Keski-Lapissa 1800-luvun lopulla puunjalostusteollisuuden kehittymisen myötä. Teollisuus keskittyi jokisuille. Metsätyöt, tukkityöt ja suuruitot merkitsivät kuitenkin metsäyhtiöiden toiminnan ulottumista koko Tornionjoen, Kemijoen ja Simojoen vesistöalueelle. Keski-Lappi Muonion, Kittilän, Sodankylän, Sallan ja Savukosken korkeudelle saakka oli suurhakkuiden ja savottakulttuurin ydinaluetta. Metsätöiden myötä uitoista tuli merkittävä osa jokivarsien maisemaa varsinkin Kemijoella ja Tornionlaaksossa. Matkailu on elinkeinona muokannut voimakkaasti lappilaista rakennettua ympäristöä ja kulttuurimaisemaa. Nykyisen Etelä-Lapin alueella alkoi liikkua ulkomaalaisia tutkimus- ja löytöretkeilijöitä ja matkailijoita luvulla. Ensimmäinen varsinainen matkailualue oli Tornionlaakso ja Aavasaksa. Varsinainen Lapin matkailu alkoi Petsamon alueen Suomeen liittämisen ja Jäämerentien rakentamisen myötä 1920-luvulla. Vuonna 1938 Lappiin perustettiin seitsemän luonnonsuojelualuetta luvulla löydettiin ensimmäiset eräretkeilyyn ja tunturihiihtoon hyvin soveltuvat alueet ja ensimmäiset laskettelumäet perustettiin vuonna 1937 Ounasvaaralle, Pallakselle ja Sallaan. Retkeilyreittejä perustetaan edelleen koko ajan. Matkailun keskiluokkaistuessa 1960-luvulla alkoi suosiota saada toiminnallinen matkailu. Suosituksi harrastukseksi tuli laskettelu. Laskettelukeskusten rakentaminen alkoi 1960-luvun puolivälissä. Laskettelu- ja matkailukeskukset rakennettiin mm. Pyhätunturille, Luostolle, Suomulle, Sallaan, Leville, Ylläkselle, Olokselle ja Ounasvaaralle. Uusien laskettelukeskusten rakentaminen ja vanhojen laajentaminen alkoi taas 1980-luvulla ja jatkuu edelleen. Lapin matkailu on kasvanut tasaisesti 2000-luvun alun aikana. Kylätyypit Etelä- ja Keski-Lapissa tyypillinen kylä sijaitsee joen tai järven rannalla metsän reunustamalla viljelyaukealla. Kyläaluetta ympäröivät suhteellisen karut metsät ja jängät, jotka ovat toimineet kylän laajentumisen luonnollisina rajoina. Avoimelta kylältä, jolta tuuli keskikesällä puhaltaa sääsket, avautuu niittyjen ja vesistön yli usein vaara- tai tunturimaisema. Vanhimmat asutusryhmät ovat muodostuneet nauhamaisiksi jokivarsikyliksi avoimessa viljelysmaisemassa. Varsinkin Tornionjoen ja Kemijoen alajuoksuilla joenvarren asutus muodostaa lähes katkeamattoman nauhan. Järvikylien ilmeen antajana ovat järveen loivasti viettävät pellot. Kylärakenne on usein hajanainen ja kylät ovat pieniä. Asutus sijaitsee rinteellä ja ranta on rakentamatonta aluetta. Tunturi- ja vaara-alueiden reunavyöhykkeillä asutus on sijoittunut rinteeseen karun selännemaan ja viljavan laakson vaihettumisvyöhykkeelle. Asuttu rinne viettää yleensä lämpimään ilmansuuntaan ja on luonnostaan pohjoistuulilta suojassa. Asutus on ryhmittynyt joko harvahkoksi nauhamaiseksi rinteen suuntaiseksi kyläksi tai keskittynyt rypälemäisiksi ryhmiksi maaston pienipiirteisiä muotoja hyväksikäyttäen. Pitkin Peräpohjolaa tapaa lisäksi yksittäisiä, etäällä muista olevia taloja vaarojen rinteellä, yleensä kohtalaisen lähellä jokea. Sotien jälkeen, jälleenrakennusajalla syntyi tienvarsikyliä. Ne muodostuvat maantien molemmin puolin nauhamaisesti sijoittuneista rintamamiestilojen pihapiireistä, joiden väleissä on metsäosuuksia Etelä- ja Keski-Lapin kulttuurimaisemat ja maisemanähtävyydet
23 Pirttikosken voimalaitos, Rovaniemi. MJ 23 Etelä- ja Keski-Lapin kulttuurimaisemat ja maisemanähtävyydet
24 MAISEMAMAAKUNNAT JA TARKENNETTU OSA-ALUEJAKO Ympäristöministeriön maisema-aluetyöryhmän mietinnön (66/1992) mukaan Etelä- ja Keski- Lappi kuuluu pääosin Peräpohjolan - Lapin maisemamaakuntaan, joka jakautuu edelleen maisemaseutuihin oheisen kartan mukaisesti. Alueen eteläisimmät osat kuuluvat Pohjanmaan maisemamaakuntaan ja kaakkoisosat Kainuun ja Kuusamon vaaramaahan. Maisema-aluetyöryhmän maisemamaakuntien jako ilmentää kulttuurimaisemille ominaisia alueellisia piirteitä ja maantieteellistä vaihtelevuutta. Läheisten seutujen väliset erot eivät ole jyrkkiä, sillä maisemien piirteet vaihtuvat yleensä vähittäin. Kaukaiset seudut ja maakunnat ovat sen sijaan maisemiltaan huomattavan erilaisia. Selvitysalue Etelä- ja Keski-Lapin kulttuurimaisemat ja maisemanähtävyydet
25 Maisemamaakuntajaon tarkentaminen Etelä- ja Keski-Lapissa Maisemamaakuntajako on paikalliseen tarkasteluun melko yleispiirteinen. Etelä- ja Keski-Lapin alueella maisemamaakuntajakoa tarkennettiin inventoinnin yhteydessä, jotta pienipiirteisempi maisemarakenteen ja kulttuuripiirteiden vaihtelu saataisiin esiin. Maisema-aluetyöryhmän maisemamaakuntajakoa täydentävää aluejakoa kutsutaan tässä selvityksessä maiseman osa-alueiksi. Osa-alueiden kuvaukset on esitetty seuraavissa kappaleissa maisemamaakunnittain ja -seuduittain. MAISEMASEUDUT Ympäristöministeriö Mietintö 66/1992, Maisema-aluetyöryhmän mietintö 1 TARKENNETTU MAISEMA-ALUEJAKO Puljun erämaa Maanselkä METSÄ-LAPIN TUNTURISEUTU LÄNSI-LAPIN TUNTURISEUTU Ounasselän tunturit Ylinen Tornionlaakso Teuravuoman suoalanko Alinen Tornionlaakso ja Tornion rannikko KEMINMAAN SEUTU Ounasjoen latva-alue Ylitornion järvialanko Kemijoen suisto Simon rannikko ja saaristo Simojokivarsi POHJOIS-POHJANMAAN JOKISEUTU JA RANNIKKO AAPA-LAPIN SEUTU Kittilän - Sodankylän järvialue Ounasjoen ja Raudanjoen vaara- ja jokialue Alakemijoen jokialue Tekoaltaiden alue Aapa-Lapin suot ja metsäkairat PERÄPOHJOLAN VAARA- JA JOKISEUTU Yläkemijoen jokialue Ranuan järvialue Kitisen - Luiron jokialue Pyhän - Luoston tunturit Kivalon vaaraalue Simojärven alue POHJOIS-POHJANMAAN NEVALAKEUKSIEN SEUTU Kemijärven alue Kemihaaran ja Vintilänkairan erämaa ITÄ-LAPIN TUNTURI- JA VAARASEUTU Itä-Lapin vaara- ja jokialue Pohjoinen Väylänvarsi Sallan- Savukosken tunturit Sallan vaaraja suoalue KUUSAMON Kitkan ja VAARASEUTU Suolijärvien alue VAARAMAA KUUSAMON VAARASEUTU KAINUUN JA KUUSAMON 25 Etelä- ja Keski-Lapin kulttuurimaisemat ja maisemanähtävyydet
26 PERÄPOHJOLA-LAPPI KEMINMAAN SEUTU Keminmaan seutu poikkeaa selvästi muusta Peräpohjolan-Lapin maisemamaakunnasta, koska se ulottuu Perämeren rannalle. Kivalojen vaarajakso erottaa Keminmaan seudun Pohjois-Pohjanmaan maisemista. Maasto on tasaista tai loivan kumpuilevaa moreenimaata. Erityisesti rannikko jokisuistoineen on alavaa. Rannikolla on laajoja tulvaniittyjä. Saaristo on loivapiirteistä. Jokilaaksojen ulkopuolella on vaihtelevan soista ja metsäistä maata. Kulttuurimaiseman kehittymiselle ovat olleet tärkeitä leveinä virtaavat Kemijoki ja Tornionjoki sekä niiden laaksojen mittavat hienojakoiset jokikerrostumat. Viljelymaata on selvästi enemmän kuin muualla maakunnassa. Jokien ranta-asutus on vanhaa. Sen sijoittumisen ovat sanelleet hyvät kulkuyhteydet, kalastusmahdollisuudet, laajat tulvaniityt sekä viljava maaperä. Kummankin suuren joen suuhun on kasvanut kaupunki: 1600-luvulla perustettu Tornio ja 1800-luvun lopulla perustettu Kemi. Alinen Tornionlaakso ja Tornion rannikko Alista Tornionlaaksoa ja jokisuistoa kuten koko Tornionlaaksoa hallitsee Tornionjoki. Jokisuussa Perämeren rannalla sijaitsee Tornion kaupunki. Suomen Tornionlaakso kuului Ruotsin vallan aikana silloiseen laajaan Västerbottenin lääniin ja Uppsalan arkkihiippakuntaan. Tornion ja Kemin pitäjien välillä kulki Österbottenin (Pohjanmaa) ja Västerbottenin (Länsipohja) raja. Tornionlaakso ja sen suomenkielinen väestö jaettiin Haminan rauhassa vuonna 1809 keinotekoisesti kahteen valtioon. Rajanvedossa yhtenäiset kylät, tilat ja suvut jäivät eri puolille rajaa. Tornionlaakso muodostaa edelleen selvästi omaleimaisen alueen, joka erottuu muusta Peräpohjolasta. Tornionjoki eli Väylä yhdistää Tornionlaakson kulttuuria rajan molemmin puolin. Suistoalueellaan Tornionjoki suuhaaroineen muodostaa monimuotoisen verkoston. Suuhaaroista merkittävin on Liakanjoki, joka saa alkunsa Karungin suvantojärvestä ja laskee Perämereen Tornionjoen pääuoman itäpuolella. Kukkolankoski, Alinen Tornionlaakso. MS Etelä- ja Keski-Lapin kulttuurimaisemat ja maisemanähtävyydet
27 Maankohoaminen vaikuttaa voimakkaasti Tornionlaakson suiston ja rannikon maisemaan. Tornionjoen suisto siirtyy jatkuvasti kohti etelää maankohoamisen seurauksena. Tuhat vuotta sitten joen suu oli vielä Kukkolankosken alapuolella. Alinen Tornionlaakso ja Tornion rannikko on alavaa ja hyvin viljavaa, hiekkaisten jokikerrostumien luonnehtimaa aluetta. Sisämaata kohden maasto muuttuu loivapiirteiseksi moreenikumpujen, soiden ja lukuisten pikkujokien halkomaksi maisemaksi. Tornion edustan merialueelle ovat tyypillisiä matalat moreenisaaret ja avara laakea maisemakuva. Saarista valtaosa on ollut merestä kohoamisestaan saakka ihmisten käytössä. Niitä on käytetty kalastustukikohtina ja laidunalueina. Silakanpyynti on ollut saaristossa merkittävä elinkeino. Tornionjoen rannoille ja suistosaariin kehittyi vahva kalastukseen ja karjanhoitoon perustunut talonpoikaisasutus jo varhaisella keskiajalla. Tornionlaakson alakylistä vanhimpia ovat Kukkola ja Vojakkala. Nykyisen jokisuun ja rannikon asutus vakiintui 1400-luvulla ja 1500-luvun alkupuolella maankohoamisen myötä. Tornionjoki on toiminut kautta aikojen tärkeänä kulkuväylänä ja kaupan reittinä. Vuonna 1621 perustettu Tornion kaupunki on rakennettu Suensaaren keskiaikaiselle markkinapaikalle. Myös Alavojakkalan Oravaissaari on varhainen kauppapaikka. Asutus ja elämä keskittyivät Tornionlaaksossa tiukasti Tornionjoen ympärille. Lohen- ja siianpyynti sekä rantaniittyihin perustunut karjatalous olivat sidoksissa jokeen. Talot sijaittuivat mahdollisimman lähelle rantaa ja muodostaen nauhamaisia kyliä. Joen molemmat puolet olivat tiiviissä yhteydessä toisiinsa ja kylät liittyivät vastarannan kyliin asutus sijaitsi kahtapuolta jokea luvulla metsätalouden merkitys kasvoi ja Tornionjokea käytettiin uittoihin. Tornion kaupunkiin syntyi sahateollisuutta. Alinen Tornionlaakso on Tornionlaakson tiheimmin asuttua aluetta. Laajat rantaniityt ja peltoaukeat vuorottelevat taajan asutuksen kanssa Tornion kaupungin pohjoispuolella Karunkiin saakka. Kemijoen suistoalue Kemijoki on Tornionjoen ohella Lapin merkittävin joki ja ikiaikainen kulkureitti. Kemijoki oli pitkään tärkein liikenneyhteys Venäjän puolen kauppapaikkojen ja Pohjanlahden perukan välillä. Kemijoki oli yksi Euroopan tuottoisimmista lohijoista ennen voimalaistosten rakentamista. Lohenkalastus keskittyi joen suupuoleen, jonne alkoi juurtua pysyvää talonpoikaisasutusta jo 1000-luvun alussa. Ensimmäiset asukkaat saapuivat Satakunnasta ja Hämeestä sekä Karjalasta lohenkalastuksen houkuttelemina. Lohenkalastuksen ohella laajoihin rantaniittyihin perustunut karjatalous oli merkittävä elinkeino. Hallinnollisesti vanhan Kemin suurpitäjän alue kuului Pohjanmaahan. Tornion ja Kemin pitäjien välillä kulki Österbottenin (Pohjanmaa) ja Västerbottenin (Länsipohja) raja. Kemin seurakunta perustettiin vuonna Keminmaan seudulla leveänä virtaavan Kemijoen ympärille ei muodostu selvää laaksomaista vaikutelmaa. Laakeassa jokilaaksossa ja erityisesti suistoalueella on huomattavat hiekkaiset jokiakerrostumat. Jokilaakson ulkopuolinen alue on metsävaltaista kumpuilevaa maastoa, jossa muutamat vaarat erottuvat. Kumpuilevuutta aiheuttavat muun muassa drumliinikentät. Maaperä on pääosin moreenia tai turvetta. Pieniä harju- ja reunamuodostumia esiintyy paikoin. Kasvillisuus on Lapin kolmion lehtokeskuksen alueella kallioperän ansiosta rehevää. Kemijoen laajan vesistöalueen kaupallinen keskus oli usean vuosisadan ajan Keminmaan kirkon läheisyydessä sijainnut Haminasaari. Maan kohoamisen myötä Kemijoen suuosa madaltui niin, että Haminasaareen ei lopulta päässyt laivalla. Valtiovallan määräyksestä vuonna 1869 meren äärelle perustettiin Kemin kaupunki. 27 Etelä- ja Keski-Lapin kulttuurimaisemat ja maisemanähtävyydet
28 Metsätalouden ja -teollisuuden merkitys Kemijoella kasvoi 1800-luvulta lähtien. Teollisuuden vaikutukset olivat mullistavat. Suomen paras lohijoki muuttui maan suurimmaksi irtouittoväyläksi ja useita sahoja perustettiin rannikolle. Niistä merkittävimmäksi kehittyi Karihaaran saha, josta tuli vuonna 1893 perustetun Kemi-yhtiön ydin. Rinnalleen se sai sellutehtaan vuonna Toinen suuryritys oli valtion vuonna 1921 perustama Veitsiluodon saha. Voimatalous on muokannut huomattavasti joenvarren maisemaa ja elinkeinoja. Lohenpyynti päättyi Kemijoessa vuonna 1947 Isohaaran voimalaitoksen valmistuessa. Lukuisat voimalaitokset ja niihin liittyvät rakenteet muodostavat oman kerroksensa kulttuurimaisemaan. Kemin kaupunki ympäristöineen on nykyään alueen keskus ja tiheimmin asuttua aluetta. Sinne keskittyvät myös teollisuus ja suurin osa palveluelinkeinoista. Kemijoen suistoalueen ja Rovaniemen välistä Kemijokivartta seuraa lähes katkeamatta asutus, maatalous ja päätiestö. Näkyvillä paikoilla olevat kirkot ja vanhat maatilojen päärakennukset hallitsevat näkymiä. Tielinjat seurailevat jokivartta molemmin puolin. Asutustilat levittäytyivät 1920-luvulla myös loitommas jokivarresta, missä soita ojitettiin viljelyyn. Erityisesti Tervolassa on 1920-luvulla valtion maille tehtyjä asutusalueita, joita sotien jälkeen vielä huomattavasti laajennettiin. Kivalon vaara-alue Kivalon vaarajakso on vedenjakaja-aluetta, joka erottaa vedet Kemijoen ja Simojoen vesistöalueisiin. Vedenjakajaseutu on vaihettumisvyöhykettä Pohjanmaan ja Peräpohjolan-Lapin maisemamaakuntien rajalla. Maiseman ydin on toistasataa kilometirä pitkä Kivalojen vaarajakso. Vaarojen muodot johtuvat kallioperästä, joka on kovaa kvartsiittia. Vaarajakso on selvästi ympäröivää maastoa korkeammalla olevaa vaihtelevan kumpuilevaa maastoa. Soita on runsaasti lakialueen molemmin puolin. Maaperä on pääosin moreenimaata, mutta kalliomaatakin on huomattavasti. Kumpuilevuutta aiheuttavat muun muassa laajat drumliinikentät, varsinkin Ranualla. Seudulle on tyypillistä erämainen vaikutelma sekä laajat metsä- ja suoalueet. Asutusta ei juuri ole, ainoastaan yksittäisiä asumuksia. Merkittävä osa seudusta on luonnonsuojelualueina. Kivalon vaara-alueen sijoittuu osittain Pohjanmaan ja osittain Peräpohjolan-Lapin maisemamaakuntien alueelle. Kemijoen suistoalue. MS Etelä- ja Keski-Lapin kulttuurimaisemat ja maisemanähtävyydet